
ОБЩИНА СУВОРОВО, ОБЛАСТ ВАРНА

       гр. Суворово, пл. „Независимост“ 1, тел. 05153 3333/21-40

ЦЕНТЪР ЗА РАБОТА С ДЕЦА НА УЛИЦАТА

              гр. Суворово, общ. Суворово, обл. Варна, ул. "Околчица” № 1
      тел. 0893 338759, e- mail: pastar _ svqt@abv.bg
ДЛЪЖНОСТНА ХАРАКТЕРИСТИКА

НА ДЛЪЖНОСТ „ШОФЬОР” 

В ЦЕНТЪР ЗА РАБОТА С ДЕЦА НА УЛИЦАТА

Шифър по НКПД:83222002
Шофьорът в ЦРДУ изпълнява функциите на подпомагащ дейността на ЦРДУ персонал и отговаря за транспортирането на хора при предоставянето на специализираните услуги. 

1. Основни функции и задължения.

1.1. Да осъществява превоз на хора- служители и потребители на 
специализираните услуги в ЦРДУ в рамките на община Суворово, а при необходимост и извън нея за оптималното протичане на работния процес.
1.2. Да се явява на работа без да е употребил алкохол или друго упойващо средство и осъществява дейността си по превозване на хора, след получаване на заверен пътен лист. 

1.3. Да описва в пътния лист данните за извършените курсове и да се отчита ежемесечно за средствата, изразходвани за гориво, смазочни материали и други консумативи за автомобила пред длъжностното лице в общината.

1.4. Да полага необходимите грижи за нормалното функциониране на моторното превозно средство като проверява изправността на системите на автомобила – налягане и равнище на маслото в двигателя и скоростната кутия, осветление, ходовата част, налягането на гумите и т.н.

1.5. По време на път да следи за нормалното функциониране на двигателя и спазва правилата за безопасност на движение по пътищата.
1.6. Да следи за изтичане сроковете на застраховките и подновяването им.
1.7. Да спазва утвърдените в институцията правила за здравословни и безопасни условия на труд и правилата за противопожарна безопасност.
1.8. Да спазва стриктно правилата за движение по пътищата, като предотвратява и свежда до минимум рисковете от произшествия.
1.9. Да не преотстъпва управлението на автомобила на други лица, без изрично разпореждане на Ръководителя на ЦРДУ.
1.10. Да уведоми незабавно Дирекция "Социално подпомагане" община

Вълчи дол, Държавната агенция за закрила на детето или Министерството на вътрешните работи, в случай че дете-потребител се нуждае от закрила.

2.      Други изисквания и отговорности.
2.1. При изпълнение на задълженията си работникът носи отговорност 
за:
- качественото, своевременно и точно изпълнение при транспортирането на пътници;
- спазване на трудовата дисциплина;
- правилната експлоатация и изрядното техническо състояние на повереното му МПС.
2.2. Основни познания относно МПС и изискванията на производителя за 
неговата експлоатация, както и реда и изискванията за извършване на сезонни технически обслужвания по него.

2.3. Да осъществява поддръжка на техническите съоръжения в 
специализираната среда на ЦРДУ, както и да обслужва отоплителната пелетна инсталация.
2.4. Лични качества – инициативност, изпълнителност, комуникативност 
и оперативност.

3. Документи, регламентиращи дейността на други институции и организации, свързани с дейността на ЦРДУ.

3.1. Кодекс на труда.

3.2. Закон за движение по пътищата.
3.3. Правилник за прилагане Закона за движение по пътищата.
3.4. Правилник за вътрешния трудов ред.
3.5. Етичен кодекс на работещите с деца и Етичен кодекс на 

служителите, осъществяващи дейности по предоставяне на социални услуги.

4. Организационни връзки и взаимоотношения.

4.1. Подчинен е пряко на Ръководителя на ЦРДУ като го информира 

за нередности по управляваното от него МПС. 

4.2. Осъществява контакти с потребителите на социалните услуги в 
ЦРДУ и останалите служители, като поддържа отношения, основаващи се на културно поведение, неуронващи авторитета на институцията, в която работи.

5. Изисквания за заемане на длъжността.

5.1. Образование – завършен X клас.
5.2. Свидетелство за управление на МПС, категория „В“. 

5.3. Професионален опит- минимум 1 година трудов стаж.

5.4. Мотивация за оказването на подкрепа и сътрудничество както към 

потребителите на социалните услуги, така и към специалистите, работещи с тях.

5.5. Добри комуникативни умения.

5.6. Умения за работа в екип.

6. Други изисквания на работното място.
Да изпълнява и други задачи, възложени му от Ръководителя.

Настоящата длъжностна характеристика може да бъде изменяна и допълвана от работодателя при промяна на изискванията  и задълженията, произтичащи от нормативни или структурни промени.

Изготвил: Специалист социална услуга в ЦРДУ……………..

                                                                                  /Н. Ахмедова/

Съгласувал: Ръководител ЦРДУ:……………..

                                                       /М. Тодорова/

Утвърдил: Кмет на Община Суворово:………………

                                                                   /Д. Йорданов/

Дата: …….2026 г.                                                  Запознат с ДХ:........................
                                                                                                                /………………./

